La Guiòla (Roergue)
La Guiòla (Laguiole en francés) es una comuna roergassa situada dins lo departament d'Avairon e la region d', ancianament de Miègjorn-Pirenèus.

La Guiòla es celèbra per sas especialitats del cotèl e del formatge.

Geografia

La comuna es situada en Aubrac, dins lo Massís Central.

Toponimia 

Lo nom de la comuna (La Glaziole, La Glaiole, Gléole al  sègleXIII) ven de l'occitan la gleiòla  significant « la pichona glèisa ».

Istòria 
Roergue foguèt conquistat l'an 767 per Pépin lo Brèu e los ducs d'Aquitània. Roergue demorèt jos la dependéncia dels comtes de Roergue fins a la mòrt de Joana de Tolosa e del sieu marit Anfós de Peitieus, en 1271. Lo comtat passèt puèi jos la dependéncia dirècta dels reis de França.

Los angleses prenguèron lo Fòrt de La Guiòla e los sieus environs l'an 1355 mas ne foguèron caçats qualques ans mai tard.

Per letras patentas balhadas lo 29 de mai de 1369, Carles V de França donèt la Castelaniá de La Guiòla e las tres autras de Roergue al comte de Rodés,  Joan d'Armanhac que l'ajudèt dins la lucha contre los angleses.

Es la una de las quatre castelaniás de Roergue. Compreniá La Guiòla, Curièiras e la Roqueta Bonaval. 

Los uganauds de Chirac pilhèron La Guiòla lo 10 de genièr de 1588.

Lo comtat de Rodés anèt per eiretatge a l'ostal de Labrit. Lo comtat vendrà al domeni reial quora Enric de Navarra, comte de Rodés, vendrà lo rei de França Enric IV, en 1589.

Lo Fòrt de La Guiòla èra totjorn quihat en 1620, d'après un acte del notari Brunel, mas existissiá pas mai en 1735.

Administracion

Demografia

Luòcs e monuments

Personalitats ligadas amb la comuna

Veire tanben
 Comunas d'Avairon

Ligams extèrnes

Nòtas

 

Comuna d'Avairon
Comuna de Roergue
Comuna de Guiana